cyanic-selkie/wikianc huggingface dataset:
মামুনুল হক
মামুনুল হক (জন্ম: নভেম্বর ১৯৭৩) একজন বাংলাদেশি দেওবন্দি ইসলামি পণ্ডিত, রাজনীতিবিদ, ইসলামি বক্তা, লেখক ও অধ্যাপক। তিনি বাংলাদেশ খেলাফত মজলিসের মহাসচিব ও হেফাজতে ইসলাম বাংলাদেশের সাবেক যুগ্ম-মহাসচিব। নাস্তিক ও ধর্মনিরপেক্ষতাবাদীদের বিরুদ্ধে কঠোর বক্তব্য দিয়ে তিনি বিশেষভাবে আলোচিত হয়েছেন এবং এ সংক্রান্ত আন্দোলনে নেতৃত্ব দিয়ে গ্রেফতার হয়েছিলেন। তাকে অভিযুক্ত করে রাষ্ট্রদ্রোহের মামলাসহ অসংখ্য মামলা দায়ের করা হয়েছে। বাংলাদেশী বিভিন্ন গণমাধ্যম তাকে এবং তার পরিবারকে মাদ্রাসা দখলদার হিসেবে চিত্রায়িত করেছে। বাংলাদেশের প্রধানমন্ত্রী শেখ হাসিনাসহ অসংখ্য নেতৃস্থানীয় ব্যক্তিবর্গ তার বিভিন্ন কর্মকাণ্ডের সমালোচনা করেছেন।
জন্ম
মামুনুল হক ১৯৭৩ সালের নভেম্বরে আজিমপুর, ঢাকার একটি মুসলিম পরিবারে জন্মগ্রহণ করেন। তার পিতা আজিজুল হক ছিলেন একজন বাংলাদেশি ইসলামি পণ্ডিত ও সহিহ বুখারীর প্রথম বাংলা অনুবাদক, যিনি ‘শায়খুল হাদিস’ নামে সমাধিক পরিচিত। তার ভাইবোনের সংখ্যা ১৩ জন। মাহফুজুল হক তার অগ্রজ, একজন প্রভাবশালী ইসলামি পণ্ডিত ও বেফাকুল মাদারিসিল আরাবিয়া বাংলাদেশের মহাসচিব।
শিক্ষাজীবন
প্রাথমিক জীবনে মামুনুল হক তার পিতা আজিজুল হকের নিকট লেখাপড়া শুরু করেন। ১৯৮৫ সালে ১২ বছর বয়সে তিনি লালবাগ চানতারা জামে মসজিদ মাদ্রাসায় কুরআনের হেফজ (মুখস্থ) সমাপ্ত করেন। ১৯৮৬ সালে ভর্তি হন জামিয়া রাহমানিয়া আরাবিয়া, ঢাকায়। ১৯৯৩ সালে জামিয়া রাহমানিয়া আরাবিয়া, ঢাকা থেকে কওমি মাদ্রাসার শিক্ষাবোর্ড বেফাকুল মাদারিসিল আরাবিয়া বাংলাদেশের অধীনে কেন্দ্রীয় পরীক্ষায় উচ্চ মাধ্যমিক শ্রেণিতে প্রথম স্থান, ১৯৯৫ সালে স্নাতক শ্রেণিতে তৃতীয় স্থান এবং ১৯৯৬ সালে দাওরায়ে হাদিস (মাস্টার্স) পরীক্ষায় প্রথম স্থান অধিকার করেন। পাশাপাশি এশিয়ান ইউনিভার্সিটি অব বাংলাদেশ থেকে অর্থনীতিতে অনার্স ও মাস্টার্স সমাপ্ত করেন।
কর্মজীবন
তিনি পাঁচ বছর সিরাজগঞ্জ জামিয়া নিজামিয়া বেথুয়া মাদ্রাসা এবং দুই বছর মিরপুর জামিউল উলুমে শিক্ষকতা করেন। তারপর ২০০০ সাল থেকে জামিয়া রাহমানিয়া আরাবিয়া, ঢাকার শায়খুল হাদিস হিসেবে দায়িত্বরত আছেন। ২০১৫ সালে তিনি মাহাদুত তারবিয়্যাতুল ইসলামিয়া নামে একটি উচ্চতর ইসলামি শিক্ষা, গবেষণা ও প্রশিক্ষণ প্রতিষ্ঠান প্রতিষ্ঠা করেন। তিনি এশিয়ান ইউনিভার্সিটি অব বাংলাদেশের খণ্ডকালীন অধ্যাপক ছিলেন। এছাড়াও তিনি বায়তুল মামুর জামে মসজিদের খতিব। তিনি তারবিয়্যাতুল উম্মাহ ফাউন্ডেশনের প্রতিষ্ঠাতা, মাসিক রহমানী পয়গামের সম্পাদক, বাংলাদেশ খেলাফত যুব মজলিসের সভাপতি।
২০২০ সালের ১০ অক্টোবরে তিনি বাংলাদেশ খেলাফত মজলিসের মহাসচিব ও ১৫ নভেম্বর হেফাজতে ইসলাম বাংলাদেশের যুগ্ম-মহাসচিব নির্বাচিত হন। ২৬ ডিসেম্বর হেফাজতের এক সভায় তাকে ঢাকা মহানগরীর মহাসচিবের দায়িত্ব দেওয়া হয়।
২০১৯ সালের ২৯ সেপ্টেম্বর তিনি বাংলাদেশের ইসলামি বক্তাদের সংগঠন রাবেতাতুল ওয়ায়েজীন বাংলাদেশের উপদেষ্টা নির্বাচিত হন। ২০২০ সালের ফেব্রুয়ারির দিকে তিনি ঢাকায় বাবরি মসজিদ বাংলাদেশের নির্মাণ কাজ শুরু করেন।
পরিবার
পারিবারিক জীবনে তিনি বিবাহিত ও তিন ছেলের জনক। তার স্ত্রী কুরআনের হাফেজ এবং শ্বশুর অবসরপ্রাপ্ত সেনা কর্মকর্তা ও তাবলিগ জামাতের সদস্য।
দৃষ্টিভঙ্গি
তিনি ইসলামের দৃষ্টিতে ভাস্কর্য ও মূর্তিকে এক হিসেবে উপস্থাপন করেন এবং এগুলো নির্মাণ করার অনুমতি ইসলামে নেই বলে মন্তব্য করেন। আইনগতভাবে, নৈতিকভাবে, রাজনৈতিকভাবে এবং রাষ্ট্রীয়ভাবে সামর্থ্য থাকলে শেখ মুজিবুর রহমান, জিয়াউর রহমানের ভাস্কর্যসহ সব ভাস্কর্যই মুসলমানদের জনপদ থেকে অপসারণ করার উদ্যোগ নেবেন বলে জানান। প্রাণীর অবয়ব অঙ্কন কারীদের তিনি কঠোরভাবে সমালোচনা করেন এবং এ বিষয়ে কুরআন-হাদিসের দলীল প্রদান করেন। জামায়াতে ইসলামী দুটি বিষয়ে ক্ষমা প্রার্থনা করলে এবং ভুল থেকে বেরিয়ে আসলে তাদের সাথে যেকোনো দল ঐক্য করতে পারবে বলে তিনি মত দেন। বিষয় দুটির ব্যাপারে তিনি বলেন, একটি হল জামায়াতের প্রতিষ্ঠাতা মাওলানা মওদুদীর বিভিন্ন বক্তব্য ইসলামের মূলভিত্তির সঙ্গে সামঞ্জস্যপূর্ণ নয়। অন্যটি একাত্তর সালে মুক্তিযুদ্ধের বিরুদ্ধে তাদের ভূমিকা। ১৯৭২ সালে প্রণীত বাংলাদেশের সংবিধানের মাধ্যমে ধর্মনিরপেক্ষ চেতনা জনগণের উপর চাপিয়ে দেওয়া হয়েছে এবং ধর্মনিরপেক্ষ রাষ্ট্র বিনির্মাণের উদ্দেশ্যে কেউ মুক্তিযুদ্ধ করেনি বলে তিনি মন্তব্য করেন। তিনি কোনদিন ক্ষমতায় যেতে পারলে দেশের সব ভাস্কর্য অপসারণ ও ইসলামের ভিত্তিতে সংবিধান রচনা করার অঙ্গীকার ব্যক্ত করেন।
উপাধি
২০২১ সালের ৮ মার্চ লাখো মানুষের উপস্থিতিতে আয়োজিত ইসলামি মহাসম্মেলনে চুয়াডাঙ্গা জেলা উলামা পরিষদের পক্ষ থেকে তাকে বাংলার বাঘ তথা ‘বঙ্গবাঘ’ উপাধি দেয়া হয়। ‘বঙ্গবাঘ’ উপাধি দিয়ে তা মাইকে ঘোষণা করা হলে চুয়াডাঙ্গা, মেহেরপুর, ঝিনাইদহ, কুষ্টিয়া ও যশোরসহ দেশের বিভিন্ন শহর, গ্রাম, পাড়া, মহল্লা থেকে আগত লাখ লাখ মানুষ নারায়ে তাকবির - আল্লাহু আকবর ধ্বনিতে মাহফিলস্থল প্রকম্পিত করে তোলে।
প্রকাশনা
তার সম্পাদিত ও প্রকাশিত গ্রন্থের সংখ্যা মোট ১৪ টি। ২০০১ সাল থেকে তিনি মাসিক রাহমানী পয়গামের সম্পাদক হিসেবে দায়িত্বরত আছেন। এছাড়াও সমসাময়িক বিষয়াবলিতে তিনি জাতীয় ও দৈনিক পত্রিকায় নিবন্ধ লিখে থাকেন।
সমালোচনা
মামুনুল হকের বিরুদ্ধে বিভিন্ন সময় জামায়াত ঘনিষ্ঠতার নানা অভিযোগ আনা হয়; কিন্তু তিনি এগুলো অস্বীকার করেন ও অভিযোগ "ভিত্তিহীন" বলে আখ্যায়িত করেন।
২০২০ সালের ১২ ডিসেম্বর ফরিদপুর ৩ আসনের সংসদ সদস্য নিক্সন চৌধুরী এক বক্তব্যে মামুনুল হককে জঙ্গি আখ্যায়িত করে বলেন, “এ মঞ্চে এসে নিজেকে ছোট মনে হচ্ছে। প্রশাসনের লোক আমাদেরকে ঘিরে রেখেছে। আমরা কি ভীতু যে আমাদের প্রশাসনের লোক নিরাপত্তা দেবে? আমাদেরকে পাহারা দিতে হবে না। যদি পাহারা দিতে হয় জঙ্গি মামুনুল হকদের দেন। কারণ মুক্তিযোদ্ধা প্রজন্ম প্রস্তুত হচ্ছে আরেকটি যুদ্ধের জন্য।”
একইদিন বাংলাদেশ ইউনাইটেড ইসলামিক পার্টির সভাপতি ইসমাইল হোসাইন এক মানববন্ধনে শেখ মুজিবুর রহমানের ভাস্কর্য ভাঙচুরের ঘটনায় মামুনুল হককে অভিযুক্ত করে বলেন, “প্রধানমন্ত্রী শেখ হাসিনা বাংলাদেশে ইসলাম ও আলেম সমাজের জন্য যা কিছু করেছেন, অন্য কোনো সরকার তা করে নাই। মাদ্রাসাছাত্রদের দিয়ে ভাস্কর্য ভাঙচুর করে সারাদেশের সব মাদ্রাসাছাত্রকে অপমান করছে মামুনুল হকরা।”
ভাস্কর্য ভাঙচুরের ঘটনায় তার ভূমিকা নিয়ে আলোচনা হলে, তিনি এই ঘটনাকে অনভিপ্রেত আখ্যায়িত করে বলেন, আমি কাউকে আইন নিজের হাতে তুলে নিতে বলি নি।
২ ফেব্রুয়ারি ব্রাহ্মণবাড়িয়ায় তার একটি মাহফিলে যোগদানে প্রশাসন কর্তৃক বাঁধা দেওয়া হয়। এ খবরে ব্রাহ্মণবাড়িয়ায় উত্তেজনা ছড়িয়ে পড়ে। এ সময় উত্তেজিত জনতা শহরের কাউতলী ও ভাদুঘর এলাকায় মহাসড়কে অগ্নিসংযোগ করে লাঠিসোঁটা নিয়ে কুমিল্লা-সিলেট মহাসড়কে অবস্থান নেয়। বিক্ষুব্ধরা মহাসড়কের বিভিন্ন অংশে আগুন জ্বালিয়ে অবরোধ সৃষ্টি করে। এতে মধ্যরাতে মহাসড়কে তীব্র যানজটের সৃষ্টি হয়। পরবর্তীকালে তিনি অনুষ্ঠানস্থলে উপস্থিত হলে পরিস্থিতি নিয়ন্ত্রণে আসে।
২০২১ সালের ১৯ ফেব্রুয়ারি ফরিদপুরের বোয়ালমারী উপজেলার পরমেশ্বরদী ইউনিয়নের ময়েনদিয়া গ্রামের এক যুবক মামুনুল হককে নিয়ে একটি পোস্টে আপত্তিকর মন্তব্য করেন। এ মন্তব্যের কারণে গ্রামবাসী ক্ষুব্ধ হয়ে যুবককে লাঞ্ছিত করে এবং জুতার মালা পরিয়ে রাস্তায় ঘুরিয়ে ময়েনদিয়া বাজারে একটি ঘরে আটকে রাখে। জুতার মালা পরিহিত ছবি ফেসবুকে ছড়িয়ে দেয়। এই ঘটনায় ৭০ জনের বিরুদ্ধে মামলা দায়ের করা হয়েছিল।
বিলাসবহুল গাড়ি বিতর্ক
২০২১ সালের ৬ মার্চ বাংলাদেশের জাতীয় টেলিভিশন ডিবিসি নিউজ সহ সামাজিক যোগাযোগ মাধ্যমে ছবিসহ একটি সংবাদ ভাইরাল করা হয়, যাতে দেখা যায় মামুনুল হককে বহনে দেড় কোটি টাকা মূল্যের একটি ল্যান্ড ক্রুজার প্রাডো গাড়ি ব্যবহৃত হচ্ছে। তার এত সম্পদের উৎস জানতে চেয়ে সামাজিক যোগাযোগ মাধ্যমে সমালোচনা হলেও পরবর্তীকালে সংবাদটি অপপ্রচার হিসেবে চিহ্নিত হয়েছে।
সোনারগাঁ রিসোর্টে অবরুদ্ধ
২০২১ সালের ৩ এপ্রিল মামুনুল হক সোনারগাঁওয়ের একটি রিসোর্টে একজন নারীসহ অবকাশযাপন করছিলেন। এ খবর পেয়ে স্থানীয় কিছু লোকজন এবং ছাত্রলীগ ও যুবলীগের নেতা-কর্মীরা তাকে অবরুদ্ধ করে রেখে লাঞ্ছিত করে ও পরে প্রশাসনকে খবর দেয়া হয়। মামুনুল উক্ত নারীর নাম আমিনা তৈয়ব উল্লেখ করে তাকে তার দ্বিতীয় স্ত্রী হিসেবে দাবী করেন। তবে উক্ত নারী জিজ্ঞাসাবাদে নিজের নাম জান্নাত আরা বলে পরিচয় দেন। মামুনুলকে রিসোর্টে জিজ্ঞাসাবাদের ভিডিও ছড়িয়ে পরলে বিভিন্ন মাদ্রাসা থেকে হেফাজতের কর্মীরা সেখানে জড়ো হয়ে ওই রিসোর্টে ভাঙচুর চালিয়ে তাকে ছিনিয়ে নিয়ে চলে যায়। পরবর্তীকালে সেই রিসোর্টে এবং পার্শ্ববর্তী মহাসড়কসহ বিভিন্ন জায়গায় হেফাজত কর্মীরা বিক্ষোভ, ভাঙচুর করে। মামুনুল হক দাবী করেন জিজ্ঞাসাবাদের নামে কিছু মানুষ তাকে ও তার দ্বিতীয় স্ত্রীকে হেনস্তা করেছেন। এই ঘটনায় ছাত্রলীগ ও যুবলীগের বিরুদ্ধে মামলা দায়ের করা হয়। পরবর্তীকালে বিভিন্ন গণমাধ্যমের প্রতিবেদন থেকে জানা যায়, উক্ত নারীর প্রকৃত নাম জান্নাত আরা ঝর্ণা; যাকে মামুনুল আমিনা তৈয়ব এবং দ্বিতীয় স্ত্রী হিসেবে দাবী করেছেন; সেই আমিনা তৈয়বা মুলত তার প্রথম স্ত্রীর নাম। এবং তিনি আমিনার (প্রথম স্ত্রী) নামেই রিসোর্টে সেদিন কক্ষ বুকিং করেছেন। মামুনুল হক ফেসবুকের একটি স্ট্যাটাসে বলেন; তাদের মধ্যে একটি মানবিক বিয়ে সম্পন্ন হয়েছে। তিনি সেখানে দাবী করেন হাফেজ শহিদুল ইসলাম তার ঘনিষ্ঠ বন্ধু। শহিদুল এবং শহিদুলের স্ত্রীর বিবাহ বিচ্ছেদের পরে মানবিক দৃষ্টিকোণ থেকে তিনি শহিদুলের সাবেক পত্নীকে বিবাহ করেন। ৪ এপ্রিল সংসদে ফাঁস হওয়া একটি ফোনালাপের উদ্ধৃতি দিয়ে স্বরাষ্ট্রমন্ত্রী আসাদুজ্জামান খাঁন বলেন উক্ত নারী মামুনুল হকের স্ত্রী নন একই সংসদে প্রধানমন্ত্রী শেখ হাসিনা মামুনুলের কৃতকর্মের সমালোচনা করে বিনোদনের অর্থের উৎস সম্পর্কে প্রশ্ন তুলেন।
মামুনুলের পরিবারের বিভিন্ন সদস্য ও তার সহযোগীদের একাধিক ফোনালাপ পরবর্তীকালে ফাঁস হয়। মামুনুল হক ৩ এপ্রিল তার সংগঠনের কর্মীদের সাহায্যে রিসোর্ট থেকে বের হয়ে কল করেন তার প্রথম স্ত্রী আমিনা তৈয়বকে। সেই ফোনকলে তিনি উক্ত নারীকে জনৈক শহীদুল ইসলামের স্ত্রী বলে উল্লেখ করেন। পরিস্থিতির কারণে তাকে দ্বিতীয় স্ত্রী বলতে বাধ্য হয়েছেন, বলেন তিনি। এছাড়াও মামুনুল তার প্রথম স্ত্রীকে শিখিয়ে দেন, তিনি যে সব জানেন সে কথা যে কেও জিজ্ঞেস করলেই যেন বলেন। মামুনুলের বোনও মামুনুলের প্রথম স্ত্রীকে এই বিয়েটা (মামুনুলের দ্বিতীয় বিয়ে) তার সম্মতিতে হয়েছে- একথা বলতে শিখিয়ে দেন; এরকম একটি ফোন কল অডিও ফাঁস হয়। হেফাজতের দুই নেতা মামুনুল হকের কর্মকাণ্ডকে ভুল আখ্যায়িত করে হেফাজতের মান বাঁচানো ও যেকোনো মূল্যে তাদের অবস্থান শক্ত করে ধরে রাখার পরামর্শমুলক কথোপকথনও ফাঁস হয়ে যায়।
মামুনুল হকের কথিত দ্বিতীয় স্ত্রীর বড় পুত্রর একটি ভিডিও ৫ এপ্রিল ফেসবুকে আলোচিত হয়। সেখানে সে মামুনুলের পরকিয়াজনিত কারণে তাদের জন্মদাতা পিতা মাতার মধ্যে বিচ্ছেদ ঘটেছে বলে দাবী করে। একইসাথে রিসোর্টঘটিত ঘটনার জন্য তাদের দুইভাইয়ের মানসিক বিকাশ ব্যাহত হচ্ছে বলে শঙ্কা প্রকাশ করে। এছাড়াও মামুনুলকে বিভিন্ন নেতিবাচক শব্দে ভূষিত করে তিনি ক্ষোভ প্রকাশ করেন। ১০এপ্রিল সে তার ও তার মায়ের নিরাপত্তা চেয়ে থানায় জিডি করে।
৮ এপ্রিল এক ফেসবুক লাইভে মামুনুল হক আত্মপক্ষ সমর্থন করে বলেন, স্ত্রীকে খুশি করার জন্য প্রয়োজনে সীমিত পরিসরে সত্যকে গোপন করা যায়। তিনি দাবী করেন ইসলামি শরিয়ত অনুসারে তার এ এখতিয়ার আছে। এছাড়াও তিনি বলেন, তার স্ত্রীদের সাথে ব্যক্তিগত ফোনালাপ ফাঁস করার মাধ্যমে তার ব্যক্তিগত গোপনীয়তা মারত্মকভাবে ক্ষুণ্ণ হয়েছে। এর প্রেক্ষিতে আইনগত ব্যবস্থা নেওয়ার ঘোষণা দেন তিনি।
তৃতীয় স্ত্রী উধাও
মামুনুল রিসোর্টে অবরুদ্ধ থাকার ৮ দিন পর ১১ এপ্রিল জান্নাতুল ফেরদৌস লিপি নামক এক নারীকে খুঁজে না পাওয়ায় উক্ত নারীর ছোট ভাই মো. শাহজাহান থানায় জিডি করেন। তিনি জানান মামুনুল হকের সাথে ওই নারীর বিয়ে হয়েছে; এমন দাবী মামুনুল হক শাহজানের কাছে করেছেন। আইনশৃঙ্খলা বাহিনীর সূত্র থেকে জানা যায়, ২০১৩ সালে এশিয়ান ইউনিভার্সিটি অব বাংলাদেশ থেকে মাস্টার্স করার সময় জান্নাতুল ফেরদৌসের সঙ্গে পরিচয় হয় মামুনুল হকের। পরবর্তীকালে সেই নারীর ডিভোর্স হয়। পরবর্তীকালে মহিলা মাদ্রাসায় জান্নাতুলকে শিক্ষক হিসেবে চাকরি দেন মামুনুল হক। উক্ত মাদ্রাসার প্রধান উপদেষ্টা মামুনুল হক ছিলেন এরপর তাদের মধ্যে সম্পর্ক গড়ে ওঠে। গণমাধ্যমের প্রতিবেদন থেকে জানা যায়, মামুনুল হক রিসোর্টে অবরুদ্ধ থাকার ঘটনার পর থেকে উক্ত নারীকে মামুনুল হক তার বড় বোন দিলরুবার মোহাম্মদপুরের বাসায় রেখেছেন। যদিও সেই নারীর সাথে তার আত্মীয়স্বজন যোগাযোগ করতে পারছে না।
২০২১ সালের ১২ এপ্রিল মামুনুল হকের পক্ষ-বিপক্ষ নিয়ে আওয়ামী লীগের দুই গ্রুপের সংঘর্ষে কুষ্টিয়ায় ২৫ জন আহত হয়। ১৮ এপ্রিল তাকে গ্রেফতারের ঘটনায় বিক্ষোভে বাগেরহাটে পুলিশের ৫ সদস্যকে মারধর করা হয়।
শ্রী শ্রী বারাহী দেবীর মন্দির, আমিশাপাড়া
শ্রী শ্রী বারাহী দেবীর মন্দির নোয়াখালী জেলার সোনাইমুড়ি উপজেলার আমিশাপাড়া ইউনিয়নের একটি প্রাচীন হিন্দু মন্দির।
ইতিহাস
কথিত আছে যে, রাজা আদিশূরের পুত্র বিশ্বম্ভর শূর ভুলুয়ায় রাজধানী স্তাহপন করে বারাহী দেবীর মন্দির স্থাপন করেছিলেন। তখন এই মন্দির ছিল ভুলুয়া সন্নিহিত কল্যানপুরে। পরবর্তী কালে রুদ্র মানিক্যের পত্নী রানী শশীমুখী আমিশাপাড়া গ্রামে মন্দির নির্মান করে বারাহী দেবিকে পুনঃ প্রতিষ্ঠিত করে। এ মন্দির নিয়ে কেউ তেমনা গবেষনা না হওয়ায়, প্রত্নতাত্ত্বিকরা এখনো বারাহী দেবীর মন্দিরের নির্মান কাল নির্নয় করতে পারিনি ।
সেনেগাল জাতীয় ফুটবল দল
সেনেগাল জাতীয় ফুটবল দল (Équipe nationale de football du Senegal, Senegal national football team) হচ্ছে আন্তর্জাতিক ফুটবলে সেনেগালের প্রতিনিধিত্বকারী পুরুষদের জাতীয় দল, যার সকল কার্যক্রম সেনেগালের ফুটবলের সর্বোচ্চ নিয়ন্ত্রক সংস্থা সেনেগালীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৯, ফরাসি সেনেগাল হিসেবে সেনেগাল প্রথমবারের মতো আন্তর্জাতিক খেলায় অংশগ্রহণ করেছে; গাম্বিয়ায় অনুষ্ঠিত উক্ত ম্যাচে সেনেগাল ব্রিটিশ গাম্বিয়াকে ১–২ গোলের ব্যবধানে পরাজিত করেছে।
ইসলামের দৃষ্টিতে বাইবেল
কুরআনে তাওরাত, যাবুর ("গীতসংহিতা") এবং ইনযিলকে ("ইঞ্জিল") ঈশ্বরের দ্বারা প্রকাশিত হিসাবে উল্লেখ করা হয়েছে, যেহেতু ঈশ্বর মুসা, দাউদ ও ঈসাকে নবী হিসাবে পাঠিয়েছিলেন। মুসলমানদের মতে ঈশ্বরের চূড়ান্ত নবী ও ঈশ্বরের রাসূল মুহাম্মাদের[সা] প্রতি কুরআন অবতীর্ণ হয়েছিল একইভাবে। তবে, মুসলমানরা সাধারণত এই বইগুলি (যেমন বাইবেল বা এর কিছু অংশ) দুর্নীতিগ্রস্থ, পরিবর্তিত সময়ের সাথে সাথে বিভক্ত হিসাবে দেখে এবং কুরআন ঈশ্বরের চূড়ান্ত, অপরিবর্তিত এবং সংরক্ষিত শব্দ হিসাবে রয়ে গেছে।
তাওরাত (তোরাহ)
কুরআনে আঠারবার 'তাওরাত' শব্দের উল্লেখ রয়েছে এবং তা নিশ্চিত করে যে এটি ঈশ্বরের বাণী ছিল। তবে পরবর্তীকালে মুসলমানরা বিশ্বাস করেছিল যে তওরাতে সংযোজন এবং বিয়োগ ছিল। প্রাথমিক কুরআনের বর্ণনাকারী তাবারি ইহুদি তাওরাতকে "তারা আজকের তাওরাত" বলে উল্লেখ করেছে।
সাম (যাবুর)
কোরআনে সূরা আন-নিসার ৪:১৬৩ পদে বলা হয়েছে: "এবং দায়ূদকে আমরা সামসঙ্গীত দিয়েছি"। সুতরাং, ইসলাম নিশ্চিত করে যে গীতসংহিতা গ্রন্থ ঈশ্বরের দ্বারা অনুপ্রাণিত হয়ে দায়ূদ দ্বারা পৃথিবীতে অবতীর্ণ হয়েছিল। কুরআনে তিনবার 'যাবুর' শব্দের উল্লেখ রয়েছে (কুরআন ১৬:৫৫; ২১:১০৫)।
সুসমাচার (ইঞ্জিল)
কুরআনে ইঞ্জিল একটি একক বইয়ের উল্লেখ বলে বিশ্বাস করা হয়: যা যীশু খ্রীষ্ট এর কাছে একটি আসল ঐশ্বরিক প্রকাশ। বাইবেলের আধ্যাত্মিক সুসমাচারগুলি সাধারণত যীশুর মূল শিক্ষা নয় বা কালক্রমে দুর্নীতিগ্রস্ত হয়েছে বলে ধরে নেওয়া হয়। কিছু পণ্ডিত পরামর্শ দিয়েছেন যে আসল ইঞ্জিলটি হতে পারে বার্নাবাসের সুসমাচার।
সেনেগাল জাতীয় ফুটবল দল
সেনেগাল এপর্যন্ত ২ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০০২ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা তুরস্কের কাছে অতিরিক্ত সময়ে গোল্ডেন গোলের মাধ্যমে পরাজিত হয়েছে। অন্যদিকে, আফ্রিকা কাপ অফ নেশন্সে সেনেগাল এপর্যন্ত ১৬ বার অংশগ্রহণ করেছে, যার মধ্যে সেরা সাফল্য হচ্ছে ২০০২ এবং ২০১৯ আফ্রিকা কাপ অফ নেশন্সের ফাইনালে পৌঁছানো।
ইসলামের দৃষ্টিতে বাইবেল
দ্বিতীয় বিবরণ ১৮:১৮
- দ্বিতীয় বিবরণ ১৮:১৮–২০ (নিউ আমেরিকান স্ট্যান্ডার্ড বাইবেল)
সেনেগাল জাতীয় ফুটবল দল
অঁরি কামারা, তনি সিলভা, জুল বোকঁদে, সাদিও মানে এবং মামাদু নিয়ংয়ের মতো খেলোয়াড়গণ সেনেগালের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৯ সালের জুলাই মাসে প্রকাশিত র‌্যাঙ্কিংয়ে সেনেগাল তাদের ইতিহাসে সর্বপ্রথম সর্বোচ্চ অবস্থান (২০তম) অর্জন করে এবং ২০১৩ সালের জুন মাসে প্রকাশিত র‌্যাঙ্কিংয়ে তারা ৯৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সেনেগালের সর্বোচ্চ অবস্থান হচ্ছে ২১তম (যা তারা ২০০২ সালে অর্জন করেছিল) এবং সর্বনিম্ন অবস্থান হচ্ছে ১০৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ইসলামের দৃষ্টিতে বাইবেল
দ্বিতীয় বিবরণ ১৮:১৮
খ্রিস্টান ঐতিহাসিকরা দ্বিতীয় বিবরণকে ১৮-১৮ এর ব্যাখ্যা হিসাবে ইস্রায়েলের সম্প্রদায়ের ভবিষ্যতের কোনও সদস্যকে উল্লেখ করেছেন, যিনি মোশির ওয়াইএইচডাব্লিউএইচ এবং ইস্রায়েলীয়দের মধ্যে চুক্তির মধ্যস্থতা হিসাবে কাজ করাকে পুনরায় দেখিয়েছেন। ওয়াল্টার ব্রুজেম্যান লিখেছেন যে "নবী যেমন ১৭:১৫-এ রাজার মতো প্রয়োজন হলো তাকে অবশ্যই ইস্রায়েলের সদস্য হতে হবে, যেখানে ইয়াহুইস্টিক চুক্তির ঐতিহ্য এবং দাবিগুলিতে পুঙ্খানুপুঙ্খভাবে অবস্থিত।" ম্যাথিউ এবং যোহনের সুসমাচারগুলি হযরত যিশুর মসিহের দ্বিতীয় বিবরণ থেকে "মোশির মতো ভাববাদী" হিসাবে উপস্থিত রয়েছে। প্রেরিত ৩:১৫-২৬ স্পষ্টতই খ্রিস্টীয় চার্চের শুরুতে নির্দেশ করে যে, যিশু (যীশু) হলেন একজন, যিনি মোশি দ্বিতীয় বিবরণ 18:18 এর কথা বলছিলেন।
স্বপক্ষীয় উকিল
"আমি পিতাকে জিজ্ঞাসা করব এবং তিনি আপনাকে আর একজন সাহায্যকারী দেবেন, যাতে তিনি চিরকাল আপনার সাথে থাকতে পারেন; এটাই সত্যের আত্মা, যাকে বিশ্ব গ্রহণ করতে পারে না, কারণ এটি তাঁকে দেখে না বা তাঁকে জানে না, তবে আপনি তাঁকে জানেন কারণ তিনি আপনার সাথে থাকেন এবং তিনি আপনার মধ্যে থাকবেন।"
- জন ১৪:১৬-১৭ (নিউ আমেরিকান স্ট্যান্ডার্ড বাইবেল)
অনেক মুসলিম পণ্ডিত যুক্তি দিয়েছিলেন যে গ্রিক শব্দ  প্যারাক্লাইটোস  (সান্ত্বনাকারী) এবং  পেরিক্লুটোস  (বিখ্যাত / মর্যাদাপূর্ণ) একে অপরকে ব্যবহার করা হত এবং তাই এই আয়াতগুলি হযরত ঈসা মশীহের আগমনের ভবিষ্যদ্বাণী করে।
যাইহোক, সমালোচক স্কলারশিপ স্বীকৃতি দেয় যে প্যারাললেট বা অ্যাডভোকেট, জন এর সুসমাচার জুড়ে পাঁচবার উল্লেখ করা হয়েছে (জন ১৪:১৬-১৭; ১৪:২৬; ১৫:২৬-২৭; ১৬:৭-১১; ১৬:১৩-১৭)। অ্যাডভোকেট, যাকে "সত্যের আত্মা" বলা হয় পবিত্র আত্মা হিসাবে বিবেচনা করা হয়; যীশু চলে যাবার পরেও পৃথিবীতে যীশুর প্রতিস্থাপন, যা এখনও খ্রিস্টের উপর নির্ভরশীল (১৪:৬) এবং যিশুর অনুরোধে পিতা প্রেরণ করেছিলেন (১৪:১৬, ২৪)। আত্মা স্থায়ীভাবে শিষ্যদের সাথে থাকতে বলা হয় (১৪:১৮–২১)। জন সুসমাচার বলেছেন যে বিশ্ব আত্মা গ্রহণ করতে পারে না, যদিও আত্মা শিষ্যদের মধ্যে থাকতে পারে(১৪:১৭)। আত্মা পাপের জগতকে দোষী সাব্যস্ত করবে (১৬:৯) এবং যীশুকে মহিমান্বিত করবে (১৬:১৪), এবং যদিও এটি "আত্মা যিনি জীবন দান করেন" (৬:৬৩, এনএএসবি), ঈসা মসিহের আত্মা নতুন প্রকাশনা যুক্ত করে না।
বাইবেলে অন্যান্য ব্যক্তির প্রতি কুরআনিক উল্লেখ রয়েছে
কুরআন ও বাইবেল উভয় ক্ষেত্রেই সম্মানিত বা উল্লেখ করা কিছু লোকের মধ্যে রয়েছে: হারুন, আবেল, ইব্রাহিম, আদম, কেইন, দাউদ, যীশুর শিষ্য, ইলিয়াস, ইলিশা, হনোক, ইভ, ইজরা, গোলিয়াত, ইসহাক, ইসমাইল, জ্যাকব, যিশু, যোহন যোসেফ, ইউনুস, জোসেফ, লোট, মেরি, মোশি, নোহ, মিশরের ফেরাউন দ্বিতীয় রামসিস, শামুইল, শৌল, সলোমন এবং যাকারিয়া।
বাংলাদেশ সরকারের সিলমোহর
থাম্ব|বাংলাদেশ সরকার কর্তৃক ব্যবহৃত সিলমোহর। থাম্ব| [[বাংলাদেশী পাসপোর্ট|বাংলাদেশি পাসপোর্টের সামনের প্রচ্ছদে সরকারী সিল লিখিত আছে।]] বাংলাদেশ সরকারের সিলমোহর বাংলাদেশের মন্ত্রিপরিষদ এবং বাংলাদেশ সরকার তার দাফতরিক কাজে ব্যবহার করে থাকে।
এ সিলমোহরের একটি সংস্করণ বাংলাদেশী পাসপোর্টগুলির প্রচ্ছদ পৃষ্ঠায় ব্যবহৃত হয়। বাংলাদেশের প্রথম পতাকার নকশার মত করে এই সিলটি তৈরী করা হয় যা বাংলাদেশের মুক্তিযুদ্ধ চলাকলীন সময়ে ব্যবহৃত জাতীয় পতাকার বৃত্তাকার সংস্করণ। নকশার বাইরের সাদা অংশটির উপরে বাংলায় গণপ্রজাতন্ত্রী বাংলাদেশ এবং নিচে সরকার  লেখা এবং দুইপাশে দুইটি করে মোট চারটি লাল ৫ কোণা বিশিষ্ট তারকা। কেন্দ্রে একটি লাল বৃত্তের মধ্যে হলুদ রংয়ের বাংলাদেশের মানচিত্র আঁকা। এটির নকশাকার হলেন নিত্যানন্দ সাহা।
মনোগ্রামের ইতিহাস
সিলটি প্রথম গণপ্রজাতন্ত্রী বাংলাদেশ সরকারের অস্থায়ী সরকার গ্রহণ করে যা মুজিবনগর সরকার নামে পরিচিত । ১৯৭১ বাংলাদেশের মুক্তিযুদ্ধের সময় ভারতের কলকাতায় অবস্থিত বাংলাদেশের নির্বাসিত সরকার ছিল এই মুজিবনগর সরকার। ১৯৭১ সালের এপ্রিলের গোড়ার দিকে গঠিত এই অস্থায়ী সরকার বাংলাদেশের স্বাধীনতা ঘোষণা করে। এটি একই বছর মার্চ মাসের ২৬ তারিখ বাঙালি জাতীয়তাবাদী নেতা শেখ মুজিবুর রহমানের পূর্ব পাকিস্তানের স্বাধীনতার ঘোষণাকে নিশ্চিত করে।
শাহবাজপুর টাউন
শাহবাজপুর টাউন, বাংলাদেশের চট্টগ্রাম বিভাগের ব্রাহ্মণবাড়ীয়া জেলার সরাইল উপজেলার অন্তর্গত একটি আধুনিক উন্নয়ন মূখী প্রশাসনিক অঞ্চল। ডিজিটাল বাংলাদেশ গড়ার লক্ষে স্বপ্ন বাস্তবায়নের স্যাটেলাইট নগরীর কয়েকটির মাঝে এটি হচ্ছে একটি আধুনিক ব্যস্ততম জনপদ।
আয়তন
শাহবাজপুর টাউন আদর্শ নগর ইউনিয়নের আয়তন ৫,৭২৪ একর (২৩.১৬ বর্গ কিলোমিটার)।
ভৌগোলিক সীমানা
শাহবাজপুর টাউনের অবস্থান । এর উত্তর-পূর্বে নোয়াগাঁও ইউনিয়ন, উত্তরে শাহজাদাপুর ইউনিয়ন, পূর্বে বিজয়নগর উপজেলার বুধন্তি ইউনিয়ন ও চর ইসলামপুর ইউনিয়ন, দক্ষিণ-পূর্বে বিজয়নগর উপজেলার চান্দুরা ইউনিয়ন, দক্ষিণে বিজয়নগর উপজেলার পত্তন ইউনিয়ন এবং পশ্চিমে ব্রাহ্মণবাড়িয়া সদর উপজেলার মজলিশপুর ইউনিয়ন অবস্থিত। তিতাস নদীর তীরে এই অঞ্চলের অবস্থান। বাংলাদেশের স্বাধীনতা সংগ্রামের বিশেষ অবদানে এই অঞ্চল বাংলাদেশের একটি গুরুত্বপূর্ণ স্যাটেলাইট নগরী ও গুরুত্বপূর্ণ আদর্শ ইউনিয়ন, যার মর্যাদা অন্য সকল ইউনিয়নের মত নয়, এটি একটি বিশেষ ইউনিয়ন।
প্রশাসনিক এলাকাসমূহ
এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ। শাহবাজপুর টাউন অঞ্চলে রয়েছে ১টি বৃহত্তর ইউনিয়ন, ৬টি মৌজা এবং ৯টি ওয়ার্ড। শাহবাজপুর টাউনের ইউনিয়ন ও উল্লেখযোগ্য গ্রামগুলো হলোঃ
ইতিহাস
এই অঞ্চলটি একটি প্রাচীন জনপদ। বৌদ্ধ যুগে এই অঞ্চলটি একসময় বিশাল রাজ্য ছিল, যখন বিশ্বখ্যাত পরিব্রাজক হিউ-এন-সাং চীন থেকে এ অঞ্চলে পদব্রজে সফরে এসেছিলেন তখন এই এলাকার নাম ছিল সমতট । পরবর্তীকালে মুসলিম শাসনামলে এর নাম পরিবর্তন করা হয়, ভেঙ্গে ফেলা হয় এই রাজ্যকে এবং গঠন করা হয় কয়েকটি পরগনায়, রাজ্যের সমতট জনপদ কে শাহবাজ নামে নামকরণ করা হয়, পালাক্রমে শাহবাজ থেকে শাহবাজপুর তথা শাহবাজপুর টাউন।
এই অঞ্চলের জনপদ হওয়া নিয়ে মত বিভেদ ও দুটি ধারার জনশ্রুতির প্রচলন রয়েছে। প্রথম ধারার জনশ্রুতি অনুসারে প্রাচীন ইতিহাসে মুসলিম শাসনামল শাসনকালে সরাইল প্রাচীন জনপদ বলে এ জনশ্রুতি হয়। অন্যদিকে দ্বিতীয় ধারার জনশ্রুতি অনুসারে মুসলিম শাসনামলে মোগল সম্রাট আকবরের শাসনামলের প্রতিনিধি, উনচল্লিশটি নৌবহরের অধিনায়ক শাহবাজ আলীর পরিকল্পনার সময় কালে রাজ্যের শাসনকার্যের রাজধানী করেন এই শাহবাজপুর জনপদে, তবে ইংরেজ শাসনামলে ভারত বর্ষের প্রথম ম্যাপ রোনাল্ড রে প্রণীত মানচিত্রে এই অঞ্চলের নাম গুরুত্বের সাথে উল্লেখ থাকায় এর প্রাচীনত্ব প্রমাণিত হয়। সাধারণত জলপথ বা কোন যোগাযোগের কেন্দ্রে জনপদ নগর/টাউন গড়ে উঠে; কিন্তু সরাইল নদীর কাছে হলেও নদীপথ বা যোগাযোগের কেন্দ্রে অবস্থিত নয়। তুলনামূলকভাবে দ্বিতীয় ধারার জনশ্রুতির স্বপক্ষে সত্যতা পাওয়া যায়।
এই অঞ্চলের গ্রামীণ নগরের সবচেয় পুরনো ঐতিহাসিক নিদর্শন এখানকার মসজিদ মাদ্রাসা, মন্দির, মট ও উচ্চ মাধ্যমিক বিদ্যালয়। প্রাচীন দলপতি প্রথার ক্রম বিবর্তনের ফলে বংশভিত্তিক সরদার প্রথা প্রচলিত হওয়াতে এলাকার সমাজ জীবনের উন্নয়ন মূলত স্বাধীনতার আগে স্হাপনা ব্যাংক, স্কুল, হাই স্কুল, মাদ্রাসা, বাজার, ডাকঘর, কাঁচারি অফিস, মাঠঘাট, রাস্তাঘাট, ব্রিজকালভ্রাট ইত্যাদি; দেশ স্বাধীন হলে স্বাধীন বাংলাদেশ হওয়ার পর কিছু কিছু রাস্তাঘাটের উন্নয়ন, নতুন স্কুল নির্মাণ, স্কুলের উন্নয়ন প্রশাসনিক ভাবে হলেও সরাইলের আগ্রাসনই সরদার প্রথার প্রভাবে এখানকার পূর্বের ব্যাংক উপজেলার সরাইলে চলে যায়। ব্যক্তি চেষ্টায় আধুনিক কলেজ করতে চাইলে প্রভাবশালী সরদার প্রথার প্রভাবে চলে যায় ইসলামপুরে। যেখানে সরাইলের সরাইল উপজেলা সৃষ্টি হওয়ার আগে থেকেই শাহবাজপুর জন্মগত জনপদ টাউন। যাহা বর্তমানে পৌরসভা হলে প্রাচীন ঐতিহ্যবাহী সম্মান বাঁচে। ব্রিটিশ আমল থেকে শাহবাজপুর তিতাস নদীর তীরে বন্দরনগরী ব্যবসাকেন্দ্র হিসেবে সুপরিচিত (থাকলেও কিছুটা বিলুপ্তির পথে) শাহবাজপুরকে তাই অনেক সময় শাহবাজপুর বাজার বলেও অভিহিত করা হয়। ১৯৭১ সালের মুক্তিযুদ্ধের গৌরবময় ইতিহাসে শাহবাজপুরের অবদান অনেক। এই অঞ্চলের ইউনিয়ন পরিষদের বর্তমান চেয়ারম্যান মোঃ খাইরুল হুদা চৌধুরী বাদল।
শিক্ষা ব্যবস্থা
২০১১ সালের আদমশুমারি অনুসারে শাহবাজপুর টাউন আদর্শ নগর ইউনিয়নের সাক্ষরতার হার ৪৭.১%।
অর্থনীতি
শাহবাজপুর টাউনের মধ্যে উল্লেখযোগ্য বাজার হচ্ছেঃ মৌলভীবাজার, মধুগঞ্জের বাজার, ক্ষমতাপুরের বাজার ও চকবাজার এখন প্রায় লুপ্ত। মাদ্রাসা বাজার, আৎকা বাজার এবং তিতাসের পাড়ে গড়ে উঠা আড়ত বাজার, খান মার্কেট, সেকেন্ড গেইট ফাস্ট গেইট সহ এখনের সকল বাজার/মার্কেট জমজমাট। এই অঞ্চলের মানুষ শিক্ষা-দিক্ষায়, রাজনীতি অর্থনীতিতে অনেক এগিয়ে। রাষ্ট্রের জাতীয় পর্যায়ে গুরুত্ব পুণ্য কাজে নিয়োজিত রয়েছেন অনেকেই। প্রবাসী, সরকারী/বে-সরকারী চাকরিজীবী, উদ্যোক্তা, ব্যবসা বাণিজ্য, ইত্যাদি দায়িত্বের মাধ্যমে অর্থনীতি চাকা সচল ও অগ্রসরমান।
বাংলাদেশী ৫ টাকার কয়েন
পাঁচ টাকা হল বাংলাদেশী টাকার একটি ধাতব মুদ্রা। পাঁচ টাকার মূদ্রা সর্বপ্রথম প্রকাশিত হয় ১৯৯৩ সালে। বর্তমানে বাংলাদেশে পাঁচ টাকার মুদ্রার ব্যবহার চালু রয়েছে।
নকশা
১৯৭২ সালের ৪ঠা মার্চ প্রথম ৫ টাকার নোট ইস্যু হয়।
১৯৯৩ সালের ১লা অক্টোবর ৫ টাকার কয়েন ইস্যু হয়। এই মুদ্রার নকশার অভিমুখদিকে ছিল বাংলাদেশের জাতীয় প্রতীক। জাতীয় প্রতীকের কেন্দ্রে রয়েছে পানিতে ভাসমান একটি শাপলা ফুল, শাপলা ফুলটিকে বেষ্টন করে আছে ধানের দুটি শীষ। চূড়ায় পাটগাছের পরস্পরযুক্ত তিনটি পাতা এবং পাতার উভয় পার্শ্বে দুটি করে মোট চারটি তারকা, এবং "বাংলাদেশ ব্যাংক" লেখা ছিল। এই মুদ্রার বিপরীতভাগে ছিল যমুনা বহুমুখী সেতু। এছাড়াও বিপরীতভাগে মুদ্রাটি প্রকাশের বছর, মুদ্রাটির মান অঙ্কে ও ভাষায় লেখা ছিল।
২০১৬ সালে ৫ টাকাকে সরকারি মুদ্রা ঘোষণা করে সরকার।
হৃৎ শল্যচিকিৎসা
ঊনবিংশ শতাব্দী
মাথার খুলি (কোষ যে হৃদয় ঘিরে) সর্বাগ্রে অপারেশন ১৯ শতকের সংঘটিত এবং ফ্রান্সিসকো রোমেরো ১৮০১ সালে এর প্রথম অস্ত্রোপচার সম্পন্ন করে এরপর ডোমেনকি জিন জেরি (১৮১০), হেনরি ডাল্টন (১৮৯১), এবং ডেনিয়াল হেল উইলিয়ামস (১৮৯৩) সালে সফলভাবে এর অস্ত্রোপচার করতে সক্ষম হোন। এক্সেল কেপ্পলেন হৃৎপিণ্ডে প্রথম সফলভাবে অস্ত্রোপচার করেন ৪ সেপ্টেম্বর ১৮৯৫ সালে রিকশস্পিটালেটে (বর্তমানে অসলো)। কেপ্পলেন ২৪ বছর বয়সি একজন পুরুষের অস্ত্রোপচার করেছিলেন যার বাম বগলে ছুরিকাগাত হয়েছিলো এবং গভীর ক্ষত ছিলো, তিনি রক্তপাত বন্ধে পটীবন্ধনি ওষুধ ব্যবহার করেছিলেন। রোগী তার জ্ঞান ফিরে পেয়েছিলেন, কিন্তু ২৪ ঘণ্টা পর তিনি অসুস্থ হয়ে পড়েন এবং সাথে জ্বরাক্রান্ত হন এবং অস্ত্রোপচার এর তিন দিন পর তিনি মারা যান।
বিংশ শতাব্দী
গ্রেট বেসেল বা হৃদযন্ত্রের উপর অস্ত্রোপচারের সফলতার শুরু হয় এই শতাব্দী থেকে। যাইহোক এ পর্যন্ত হার্ট ভালভ  এর অপারেশন অজানা ছিলো, ১৯২৫ সালে হেনরি সাউট্টার একটি তরুণীর হার্ট ভালভে সঠিকভাবে অস্ত্রোপচার করতে সক্ষম হোন। তিনি বাম উপাঙ্গ হয়ে হৃদযন্ত্রের অলিন্দে ক্ষতিগ্রস্ত মিট্রাল ভালভে অস্ত্রোপচার করেন। রোগীটি কিছু বছর বেচে ছিলেন, কিন্তু সাউট্টারের সহকর্মীদের পদ্ধতি অহেতুক বিবেচিত এবং এ কারণে তিনি তার পদ্ধতিটি চালিয়ে যেতে পারেননি।
আল্ফার্ড ব্লালোক, হেলেন বি. টাউসসিগ এবং ভিভিএন থোমাস নভেম্বর,২৯ ১৯৪৪ সালে জন্স হোপকিন্স হসপিটাল এক বছর বয়সি বাচ্চার শরীরে সফলভবে হৃদযন্ত্রের পেড্রিয়াক অস্ত্রোপচার সম্পন্ন করেন।
২য় বিশ্বযুদ্ধর পর হৃদযন্ত্রে শল্যচিকিৎসা রাতারাতি পাল্টে যায়। ১৯৪৭ সালে থোমাস সেলর লন্ডনের মিডলসেক্স হাসপাতালে হৃদরোগীর পালমোনারি দেহনালির সংকীর্ণ অবস্থার অপারেশন করেন এবং সফলভাবে পালমোনারি ভালভ এর স্টেনোসিস বিভক্ত করেন। ১৯৪৮ সালে রাসেল ব্রোক পালমোনারি স্টেনোসিস এ আক্রান্ত এমন তিন রোগীর অস্ত্রোপাচারে বিশেষভাবে তৈরিকৃত ডায়ালেটোর বা বর্ধক সফলভাবে ব্যবহার করেন। এক বছর পর তিনি একটি ইনফান্ডিবুলাম এর পরিকল্পনা করেন, যা হৃদযন্ত্রে অস্ত্রোপচার এর সময়য় কাজে লাগে। এর ধারা কার্ডিও আবিষ্কারের পূর্বেও সরাসরি ভালভে বাইপাস অস্ত্রোপচারের হাজার হাজার অপারেশন সম্ভব হয়।
তার সাথে ১৯৪৮ সালে চার শল্যচিকিৎসক মিট্রাল ভালভে সফল অস্ত্রোপচার করেন, যার কারণ সাধারণত বাতজ্বর। শার্লটের হোরাক স্মিথি মিট্রাল ভালভ থেকে অতিরিক্ত অংশ বাদ দেওয়ার জন্য ভালভুলোটোম ব্যবহার করেন, যেখানে অন্য তিন ডাক্তার— হাহ্নেমান বিশ্ববিদ্যালয় হাসপাতালের চার্লস বেইলে; বোস্টনের ডোয়ায়েট হারকেন; এবং গায়েস হাসপাতালের রাসেল ব্রোক সাউট্টারের তত্ত্ব ব্যবহার করেন। চার ডাক্তারি স্বতন্ত্রভাবে তাদের কাজ সম্পূর্ণ করেন এবং তারা তাদের কাজের মধ্যে কিছু মাসের ফাঁক রয়েছে। এই সময় সাউট্টারের প্রযুক্তিটি ব্যাপকভাবে প্রচলিত হওয়া শুরু হয়।
২ সেপ্টেম্বর ১৯৫২ সালে মিন্নেসোটা বিশ্ববিদ্যালয়ে ডাক্তার সি. ওয়ালটন লিল্লেহেই এবং এফ জন লেউস ডিআরএস ব্যবহার করে জন্মগতভাবে হৃদযন্ত্রে খুঁত নিয়ে জন্মানো ব্যক্তির সফলভাবে অপারেশন করেন। ১৯৫৩ সালে আলেকজান্ডার আলেকজান্দ্রোভিছ ভিশ্নেভস্ক্য সর্বপ্রথম লোকাল এনেসথেসিয়ায় কার্ডিয়াক সার্জারি করেন। ১৯৫৬ সালে কানাডায় ডাক্তার জন কার্টার সর্বপ্রথম চিত্রায়িত ওপেন-হার্ট অস্ত্রোপচার করেন।
উন্মুক্ত হৃৎপিণ্ড অস্ত্রেপচার
যে কোন ধরনের ওপেন হার্ট সার্জারিতে একজন সার্জন বুকের পাঁজর বা খাঁচা খুলে হৃদয়ে কাজ চালানোর জন্য একটি বড় ফুটো (কাটা) করে তোলে। এখানে উন্মুক্ত বলতে বুক বোজানো হয়েছে হৃৎপিণ্ড না। অস্ত্রোপচারের ধরন অনুযায়ী হৃৎপিণ্ড উন্মুক্ত করা হয়।
টরন্টো বিশ্ববিদ্যালয় এর ডাক্তার উইলফ্রেড জি বিগলো বলেন রক্তপাতহীন এবং গতিহীন পরিবেশে রোগীর হৃৎপিণ্ডে ভালো কাজ করা যেতে পারে। অস্ত্রোপচার চলাকালীন হৃৎপিণ্ড অস্থায়ীভাবে বন্ধ হয়ে যায় এবং হৃৎপিণ্ডের জায়গায় কার্ডিও বাইপাস লাগিয়ে দেওয়া হয়, যা ওইসময় রোগীর শরিরে রক্ত এবং অক্সিজেন পাম্প করে। সার্জন যত তাড়াতাড়ি সম্ভব কাজ শেষ করে হৃৎপিণ্ড লাগানোর চেষ্টা করে থাকেন, কারণ কার্ডিও হৃৎপিণ্ডের সকল কাজ সঠিকভাবে করতে পারে না।
শল্যচিকিৎসকরা হৃৎপিণ্ড অস্ত্রোপচারে হাইপোথারমিয়ার গতিবেগ বোজবার পর কার্ডিও বাইপাস অপারেশনে অনেক উন্নতি ঘটেছে: কমপ্লেক্স ইন্ট্রাকার্ডিয়াক মেরামতে কতোটুকু সময় লাগবে এবং রোগীর শরীর থেকে (বিশেষত মস্তিষ্কে) রক্ত ​​প্রবাহ, সেইসাথে হার্ট এবং ফুসফুসে ফাংশন প্রয়োজন। ১৯৫৩ সালে ডাক্তার জন হেয়শাম গিব্বন ফিলাডেল্ফিয়ার জেফফেরসোন মেডিকেল স্কুলে সর্বপ্রথম সফল এক্সট্রাকোরপরিয়াল সার্কুলেশন অপারেশন সম্পন্ন করেন, কিন্তু তার সূত্রটি পরপর ব্যর্থ হওয়ার পর নিয়মটিকে বন্ধ করে দেওয়া হয়। ১৯৫৪ সালে ডাক্তার লিল্লেহাই নিয়ন্ত্রিত ক্রস প্রচলন কৌশল ব্যবহার করে অনেকগুলো অস্ত্রোপচারে সফল হোন, যেখানে রোগীর বাবা অথবা মমা "হার্ট-লাঞ্চ মেশিন" ব্যবহার করেন। ডাক্তার জন ডাব্লিউ কিয়াক্লিন মায়ো ক্লিনিকে সর্বপ্রথম গিবন-টাইপ পাম্প ব্যবহার করেন।
নাযিহ যুহদি ২৫ ফেব্রুয়ারি ১৯৬০ সালে ওকলাহোমা শহরের মার্সি হাসপাতালে টেরি জিন তুষার নামের ৭ বছর বয়সী এক বাচ্চার শরিরে সর্বপ্রথম ইচ্ছাকৃত হেমুডিলেশন ওপেন হার্ট সার্জারি করেন। অস্ত্রোপচারটি সফল হয়; কিন্তু তুষার তিন বছর পর মারা যায়। এরপর যুহদি, কেরি এবং গ্রিয়ার মার্চ ১৯৬১ সালে সাড়ে তিন বছরের এক বাচ্চার শরিরে হেমুডিলেশন মেশিন ব্যবহার করে অস্ত্রোপচার করেন।
আধুনিক সজাগ হৃৎপিণ্ড অস্ত্রোপচার
১৯৯০ সাল থেকে ডাক্তাররা কার্ডিও বাইপাস ছাড়া অফ-পাম্প করোনারি বাইপাস সঞ্চালন করতে শুরু করেন। এইসব অপারেশনে অস্ত্রোপচারের সময় হৃৎপিণ্ড সজাগ থাকে। কিন্তু এই পদ্ধতিতে হৃৎপিণ্ডে ব্লোকেজ রোধ করতে হলে হৃদযন্ত্র আগের মতো স্থিতিশীল রাখা অসম্ভব। যার জন্য জলনালি বা কন্ডিউট ভেসেলে সেফেনউস শিরা ব্যবহার করা হয়। এই পদ্ধতিকে এন্ডোস্কোপিক ভেসেল হারভেস্টিং (ইভিএইচ) বলা হয়।
হৃৎপিণ্ড স্থানান্তর
১৯৪৫ সালে সোভিয়েত রোগবিদ্যাবিৎ নিকোলাই সিনিটস্যন সফলভাবে এক ব্যাঙ থেকে অন্য ব্যাঙে এবং এক কুকুর থেকে অন্য কুকুরে হৃৎপিণ্ড স্থানান্তর করেন।
নর্মান শুম্বায়কে হৃৎপিণ্ড স্থানান্তরের জনক বলা হয়, এছাড়া দক্ষিণ আফ্রিকান হৃৎপিণ্ড শল্যচিকিৎসক ক্রিস্টিন বার্ণার্ড শুম্বায় এবং রিচার্ড লয়ার এর পদ্ধতি ব্যবহার করে সর্বপ্রথম প্রাপ্তবয়স্ক ব্যক্তির হৃৎপিণ্ড স্থানান্তর করেন। বার্ণার্ড সর্বপ্রথম ৩ ডিসেম্বর ১৯৬৭ সালে কেপ টাউন এর গ্রুউট সছুউর হাসপাতালে লউইস ওয়াশকান্সক্য এর শরিরে হৃৎপিণ্ড স্থানান্তর করেন। এর তিন দিন পর ৬ ডিসেম্বর ১৯৬৭ সালে এড্রিয়ান কান্ট্রওইট্য ব্রুকলিন, নিউ ইয়র্ক এর মাইমোনিডেস হাসপাতালে (বর্তমানে মাইমোনিডেস মেডিকেল সেন্টার) সর্বপ্রথম পেডিয়াট্রিক হৃৎপিণ্ড স্থানান্তর করেন। শুম্বায় ৬ জানুয়ারি ১৯৬৮ সালে স্টানফোর্ড বিশ্ববিদ্যালয় হাসপাতালে প্রাপ্তবয়স্ক ব্যক্তির শরিরে তার প্রথম হৃৎপিণ্ড স্থানান্তর অপারেশন সম্পূর্ণ করেন।
চেরাগ আলী শাহ
চেরাগ আলী শাহ অন্য বানানে চেরাগালি শাহ (ঊনবিংশ শতক) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু ঐতাহাসিকদের মতনুসারে, এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। ফকির মজনু শাহের দলে তিনি ব্রিটিশ ইস্ট ইন্ডিয়া কোম্পানির বিরুদ্ধে যুদ্ধে অংশগ্রহণ করেন। ফকির মজনু শাহের দুই প্রধান শিষ্য তিনি এবং ফেরাগুল শাহ দিনাজপুর জেলায় ইংরেজ শাসক ও জমিদারদের অস্থির করে তুলেছিলেন। ইংরেজ কর্মচারীরা তাদের পত্রাবলিতে চেরাগালিকে ফকির মজনু শাহের পালিত পুত্র বলে উল্লেখ করেছে। নেতা মুসা শাহকে হত্যা করে মার্চ ১৭৯২ সালে তিনি শোভান আলি ও অন্যান্য নেতৃবৃন্দের সহযোগিতায় বিদ্রোহ পরিচালনা করেন। ফকির মজনু শাহের অনুচরদের মধ্যে ছিলেন মুসা শাহ, তিনি এবং পরাগল শাহ। মুসা শাহ ছিলেন ফকির মজনু শাহের ভ্রাতুষ্পুত্র এবং পরাগল শাহ ছিলেন তাঁর পুত্র।
মৃত্যু
পরবর্তীকালে তিনি মতিগীর নামে এক ফকির আততায়ীর হাতে নিহত হন।
আবু বারযাহ আল আসলামি
আবু বারযাহ্‌ আল-আসলামী (মৃত্যু ৬৫ হিজরি) রাসুল এর একজন অন্যতম সাহাবা ছিলেন । তিনি একজন হাদিস বর্ণনাকারী সাহাবা ছিলেন ।
নাম ও বংশ পরিচয়
আবু বারযাহ্‌র আসল নাম ইতিহাস প্রনেতাদের মধ্যে মত পার্থক্য থাকলেও সর্বাধিক উল্লেখযোগ্য নাম হিসেবে মূলনাম নাদলা ইবন উবাইদ উল্লেখ করা হয় এবং আবু বারযাহ্‌ ডাকনাম বলা হয়।
ইসলাম গ্রহণ ও যুদ্ধে অংশগ্রহন
মক্কায় ইসলামী দাওয়াতের সূচনা পর্বেই তিনি ইসলাম গ্রহণ করেন । মুসলমান হওয়ার পর কাফিরদের সাথে যত সংঘর্ষ হয়েছে তার সবগুলিতে তিনি হযরত রাসূলে কারীমের সাথে ছিলেন এবং বীরত্বের সাথে অংশগ্রহণ করেন ।
মক্কা বিজয়ের দিন
ইতিপূর্বে ইসলামের দাস হত্যাকারী ও ইসলাম ত্যাগী আবদুর রহমান ইবন খাতাল কে আবু বারযাহ আল আসলামি মক্কা বিজয়ের দিন রাসুলের নির্দেশে হত্যা করেন । অন্য একটি বর্ণনা মতে সাঈদ ইবন হুয়াইরিস আল-মাখযূমী ও আবু বারযাহ্‌ আল-আসলামী একযোগে আবদুর রহমান ইবন খাতাল কে হত্যা করেন।
রাসুল পরবর্তী যুগে
হযরত রাসূলে পাকের জীবদ্দশা পর্যন্ত আবু বারযাহ্‌ মদীনায় বসবাসরত ছিলেন। হযরত উমারের  খিলাফতকালে তিনি বসরার বাসিন্দা হন। সিফ্‌ফীন যুদ্ধে হযরত আলীর পক্ষে অবস্থান করেন । তিনি নাহরাওয়ানে বিদ্রোহীদের বিরুদ্ধেও যুদ্ধ করেন । তিনি ‍খুরাসান অভিযানেও অংশগ্রহণ করেছিলেন বলে ইতিহাসবেত্তাগণ উল্লেখ করেছেন ।
স্বভাব ও চরিত্র
হযরত আবু বারযাহ্‌র স্বভাবে যুদ্ধের একটা ভাব বিদ্যমান ছিল। তিনি দামী কাপড় পরতেন না এবং ঘোড়ায়ও সওয়ার হতেন না । তিনি যেমন মূল্যবান কাপড় পরতেন তেমনি ঘোড়ায়ও সওয়ার হতেন । গরীব-দুঃখীর সেবা করা ছিল আবু বারযাহ্‌র বিশেষ বৈশিষ্ট্য। সকাল থেকে সন্ধ্যা পর্যন্ত তিনি ফকীর মিসকীনকে আহার করাতেন। ‍হাসান ইবন হাকীম তার মার নিকট থেকে বর্ণনা করেছেন। আবু বারযাহ্‌ বিধবা, ইয়াতিম ও মিসকীনদের সকালে এবং সন্ধ্যায় সারীদ (আরবদের এক প্রকার প্রিয় খাদ্য) আহার করাতেন ।
হাদিস বর্ণনা
আবু বারযাহ্‌ রাসূল এর দীর্ঘ সাহচর্যের সুযোগ পেয়েছিলেন । তিনি সর্বমোট ৬৪ টি হাদিস বর্ণনা করেছেন । তারমধ্যে ২৭ টি বুখারী ও মুসলিম শরীফ উভয়ই বর্ণনা করেছেন । ২ টি বুখারী শরীফ ও ৪ টি মুসলিম শরীফ এককভাবে বর্ণনা করেছেন ।
একটি হাদিস
আবূ বারযাহ্ থেকে বর্ণিতঃ,আমি বললাম, হে আল্লাহর রসূল (সাল্লাল্লাহু ‘আলাইহি ওয়া সাল্লাম)! আপনি আমাকে এমন একটি বিষয় অবহিত করুন, যার সাহায্যে উপকৃত হতে পারি। তিনি বললেন, মুসলিমদের চলার পথ থেকে কষ্টদায়ক বস্তু সরিয়ে দিবে।
মৃত্যু
হযরত আবু বারযাহ্‌র মৃত্যুর সময়কাল সম্পর্কে মতপার্থক্য আছে। কারও মতে হিজরী ৬০, আবার কারও মতে হিজরী ৬৫ সনে তিনি মৃত্যুবরণ করেছেন। দ্বিতীয় মতটি অধিকতর সঠিক বলে মনে হয়। কারণ, মারওয়ান ও আবদুল্লাহ ইবন যুবাইরের  সংঘর্ষের সময় পর্যন্ত তিনি জীবিত ছিলেন ।
বেইজিং ঘোষণা
বেইজিং ঘোষণাপত্রটি জাতিসংঘ কর্তৃক ১৯৯৫ সালের ১৫ সেপ্টেম্বর চতুর্থ বিশ্ব নারী সম্মেলন শেষে গৃহীত একটি প্রস্তাব। এটি নারী ও পুরুষের সমতা সংক্রান্ত নীতিমালার একটি সেট প্রবর্তনের জন্য গৃহীত প্রস্তাব।
পাঠ্য
ঘোষণা
১। আমরা, মহিলাদের উপর চতুর্থ বিশ্ব সম্মেলনে অংশগ্রহণকারী সরকার,
২। জাতিসংঘ প্রতিষ্ঠার পঞ্চাশতম বার্ষিকীর বছর .১৯৯৫ সালের সেপ্টেম্বরে বেইজিংয়ে এখানে জড়ো হয়েছি,
৩। সমগ্র মানবতার স্বার্থে সর্বত্র সকল নারীর জন্য সমতা, উন্নয়ন ও শান্তির লক্ষ্যে অগ্রসর হতে দৃঢ় প্রতিজ্ঞ,
নাগারা নদী
পর্যটকরা এখানে ভ্রমণ পিপাসা নিবারণ করতে আসেন। নদীটি প্রাকৃতিকভাবে সৃষ্ট উষ্ণ ঝরনার জন্য একটি বিখ্যাত পর্যটন কেন্দ্র।
বেইজিং ঘোষণা
পাঠ্য
৪। সর্বত্র সকল নারীর বক্তব্য স্বীকার করা এবং নারীর বৈচিত্র্য এবং তাদের ভূমিকা ও পরিস্থিতির প্রতি খেয়াল রাখা, যেসব নারী পথকে সুগম করে এবং বিশ্বের তরুণদের মধ্যে উপস্থিত আশায় অনুপ্রাণিত হয় তাদের সম্মান করা,
এন৪ (বাংলাদেশ)
এন৪ বাংলাদেশের জাতীয় মহাসড়ক যা জয়দেবপুরকে বাংলাদেশের রাজধানী ঢাকা ও জামালপুরের সাথে সংযুক্ত করেছে। এটি এশিয়ান হাইওয়ে নেটওয়ার্ক-এ এএইচ১-এর অংশ।
বেইজিং ঘোষণা
পাঠ্য
৬। এটাও স্বীকার করুন যে এই পরিস্থিতি ক্রমবর্ধমান দারিদ্র্যের কারণে বাড়ছে, যা বিশ্বের সংখ্যাগরিষ্ঠ মানুষের জীবনকে প্রভাবিত করছে, বিশেষ করে নারী ও শিশুদের, যার উৎপত্তি জাতীয় ও আন্তর্জাতিক উভয় ক্ষেত্রেই,
আমরা আমাদের প্রতিশ্রুতি পুনরায় নিশ্চিত করি:
৮। নারী ও পুরুষের সমান অধিকার এবং অন্তর্নিহিত মানবিক মর্যাদা এবং জাতিসংঘের সনদে বর্ণিত অন্যান্য উদ্দেশ্য ও নীতিগুলি, মানবাধিকারের সর্বজনীন ঘোষণাপত্র এবং অন্যান্য আন্তর্জাতিক মানবাধিকার উপকরণের সরঞ্জামের জন্য, বিশেষ করে সকল প্রকারের বিলোপ সংক্রান্ত কনভেনশন নারীর প্রতি বৈষম্য ও শিশু অধিকার সংক্রান্ত কনভেনশন, সেইসাথে নারীর প্রতি সহিংসতা দূরীকরণের ঘোষণাপত্র ও উন্নয়নের অধিকারের ঘোষণা;
৯। সকল মানবাধিকার ও মৌলিক স্বাধীনতার অবিচ্ছেদ্য, অবিচ্ছেদ্য ও অবিভাজ্য অংশ হিসেবে নারী ও কন্যা সন্তানের মানবাধিকারের পূর্ণ বাস্তবায়ন নিশ্চিত করা;
১০। জাতিসংঘের পূর্ববর্তী সম্মেলন ও শীর্ষ সম্মেলনে ঐক্যমত্য ও অগ্রগতির উপর ভিত্তি করে তৈরি করুন - ১৯৮৫ সালে নাইরোবিতে নারীদের উপর, ১৯৯০ সালে নিউইয়র্কে শিশুদের উপর, ১৯৯২ সালে রিও ডি জেনিরোতে পরিবেশ ও উন্নয়ন, ১৯৯৩ সালে ভিয়েনায় মানবাধিকার, জনসংখ্যার উপর এবং ১৯৯৪ সালে কায়রোতে উন্নয়ন এবং ১৯৯৫ সালে কোপেনহেগেনে সামাজিক উন্নয়নে সমতা, উন্নয়ন ও শান্তি অর্জনের লক্ষ্যে;
নাগারা নদী
নাম
নাগারা নদী নাগারা গ্রামের পাশ দিয়ে প্রবাহিত হতো এবং একটি ভয়াবহ বন্যার পরবর্তী সময়ে গ্রামটির নামানুসারে এর নাম হয় "নাগারা"। পূর্বে এই নদীটি সুনোমাতা নামেও পরিচিত ছিল।
মৎস্য আহরণ
জলজ পক্ষী কর্মোরেন্টকে ব্যবহার করে মৎস্য আহরণ জাপানের ১৩০০ বছরের প্রাচীন ঐতিহ্য। এটি একটি ব্যতিক্রমধর্মী মৎস্য আহরণ।জলজ পক্ষীগুলোকে দড়ির সাহায্যে নিয়ন্ত্রণ করা হয়। এটি অন্যদের জন্য একটি দর্শনীয় বিষয়।
জাপানের ইতিহাস
জাপান দ্বীপপুঞ্জে মানুষ প্রথম বসতি স্থাপন করে প্রাগৈতিহাসিক কালে। খ্রিষ্টপূর্ব প্রথম সহস্রাব্দে জাপানের আদি জোমোন সংস্কৃতি (যার নামকরণ হয়েছে স্বতন্ত্র "দড়ির দাগ দেওয়া" মাটির বাসন থেকে) ক্রমশ য়ায়োই সংস্কৃতির দ্বারা প্রতিস্থাপিত হয়ে যায়। য়ায়োই যুগে মূল এশীয় ভূখণ্ড থেকে জাপানে নতুন প্রযুক্তির আগমন ঘটেছিল। খ্রিষ্টীয় প্রথম শতাব্দীতে চীনের হান গ্রন্থে জাপানের প্রথম লিখিত উল্লেখ পাওয়া যায়। খ্রিষ্টীয় তৃতীয় থেকে অষ্টম শতাব্দীর মধ্যে জাপানের বহুসংখ্যক রাজ্য ও উপজাতিসমূহ একটি কেন্দ্রীভূত শাসনব্যবস্থার অধীনে একত্র হয়, যার প্রশাসনিক প্রধান হন সম্রাট। এই সময়ে প্রতিষ্ঠিত জাপানের রাজবংশ আজ অবধি নিরবচ্ছিন্নভাবে জাপান শাসন করে আসছে। ৭৯৪ খ্রিঃ হেইআন-ক্যো (আধুনিক কিয়োতো) শহরে নতুন রাজধানী স্থাপন হয়; এই ঘটনা হেইআন যুগের সূচনা নির্দেশ করে। ১১৮৫ খ্রিঃ পর্যন্ত এই যুগ স্থায়ী হয় এবং একে জাপানের ধ্রুপদী সংস্কৃতির স্বর্ণযুগ বলে গণ্য করা হয়। এই সময় থেকে জাপানের ধর্মবিশ্বাসে কোরিয়া থেকে আগত বৌদ্ধধর্ম এবং জাপানের নিজস্ব শিন্তো ধর্মের এক মিশ্রণ লক্ষ্য করা যায়।
পরবর্তী শতাব্দীগুলিতে সম্রাট ও তার পার্ষদদের ক্ষমতা ক্রমশ খর্ব হয় এবং বিভিন্ন সামরিক গোষ্ঠী ও তাদের অনুগত সামুরাই যোদ্ধারা দেশের সর্বেসর্বা হয়ে ওঠেন। ১১৮০-৮৫ খ্রিঃ গেন্‌পেই যুদ্ধে মিনামোতো নো য়োরিতোমোর নেতৃত্বে মিনামোতো গোষ্ঠী জয়লাভ করে। ক্ষমতা দখলের পর য়োরিতোমো কামাকুরায় তার রাজধানী স্থাপন করেন এবং শোগুন উপাধি নেন। ১২৭৪ এবং ১২৮১ খ্রিঃ দু'বার কামাকুরা শোগুনতন্ত্র মঙ্গোল আক্রমণ প্রতিহত করে। কিন্তু ১৩৩৩ খ্রিঃ শোগুন পদের এক প্রতিদ্বন্দ্বী দাবিদারের কাছে তারা পরাস্ত হলে মুরোমাচি যুগ আরম্ভ হয়। মুরোমাচি যুগে শোগুনের ক্ষমতা হ্রাস পায় এবং তার অধীনস্থ স্থানীয় যোদ্ধা-নেতারা ক্ষমতা বহুলাংশে কুক্ষিগত করেন। এই যোদ্ধা-নেতাদের ডাইমিয়ো বলা হত। ক্রমশ জাপানে গৃহযুদ্ধের পরিস্থিতি সৃষ্টি হয়। ষোড়শ শতাব্দীর শেষভাগে জনৈক দাইমিও ওদা নোবুনাগা ও তার উত্তরাধিকারী তোয়োতোমি হিদেয়োশির নেতৃত্বে জাপানের রাজনৈতিক সংহতি পুনঃপ্রতিষ্ঠিত হয়। ১৫৯৮ খ্রিঃ হিদেয়োশির মৃত্যুর পর তোকুগাওয়া ইএয়াসু ক্ষমতা লাভ করেন এবং সম্রাট কর্তৃক শোগুন পদে নিযুক্ত হন। তোকুগাওয়া শোগুনতন্ত্রের রাজধানী ছিল এদো (বর্তমান তোকিও) শহরে এবং এই শোগুনতন্ত্রের শাসনকাল এদো যুগ (১৬০০-১৮৬৮) ছিল আপেক্ষিকভাবে সমৃদ্ধ ও শান্তিপূর্ণ। তোকুগাওয়া শোগুনতন্ত্র জাপানের সমাজে কঠোর জাতিভেদ প্রতিষ্ঠা করে এবং অবশিষ্ট বিশ্বের সাথে জাপানের সমস্ত যোগাযোগ বিচ্ছিন্ন করে দেয়।
১৮৫৩-৫৪ খ্রিঃ মার্কিন পেরি অভিযান জাপানের সচেতন বিচ্ছিন্নতার অবসান ঘটায়। এরই পরোক্ষ ফল হিসেবে শোগুনতন্ত্রের পতন হয় এবং ১৮৬৮ খ্রিঃ পুনরায় সম্রাটের ক্ষমতায়ন হয়। এইভাবে শুরু হওয়া মেইজি যুগের নব্য জাতীয় নেতৃত্ব জাপানকে একটি বিচ্ছিন্ন, অনুন্নত দ্বীপরাষ্ট্র থেকে সাম্রাজ্যে পরিণত করে। পাশ্চাত্য নকশা অনুসরণ করে জাপান এই সময় অন্যতম বিশ্বশক্তি হয়ে ওঠে। তাইশো যুগে (১৯১২-২৬) জাপানে গণতন্ত্রের আগমন ঘটলেও জাপানি সেনাবাহিনীর অনিয়ন্ত্রিত স্বায়ত্তশাসন ছিল, আর তারা ১৯২০ ও ৩০ এর দশকে নাগরিক নেতৃত্বকে নিয়মিত উপেক্ষা করত। ১৯৩১ এ জাপানি সেনাবাহিনী মাঞ্চুরিয়া অধিকার করে, এবং ১৯৩৭ থেকে চীনের সাথে জাপানের দীর্ঘস্থায়ী যুদ্ধের সূত্রপাত হয়। ১৯৪১ এর ডিসেম্বরে পার্ল হারবার আক্রমণের মাধ্যমে জাপানের সাথে মার্কিন যুক্তরাষ্ট্রের যুদ্ধ আরম্ভ হয়। জাপানি সমরশক্তি ক্ষমতার চেয়ে অনেক বেশি জায়গায় ছড়িয়ে পড়ে দুর্বল হয়ে যায়, কিন্তু মার্কিন বিমান আক্রমণের মাধ্যমে জনসাধারণের অত্যধিক ক্ষয়ক্ষতি সত্ত্বেও সেনাবাহিনী অনমনীয় থাকে। সোভিয়েত ইউনিয়নের মাঞ্চুরিয়া অধিকার ও হিরোশিমা ও নাগাসাকিতে পারমাণবিক বোমাবর্ষণের অব্যবহিত পরে ১৪ই আগস্ট ১৯৪৫ এ জাপান নিঃশর্ত আত্মসমর্পণ করে।
১৯৫২ পর্যন্ত জাপান মিত্রশক্তির অধীনে থাকে। ১৯৪৭ এ মিত্রশক্তির তত্ত্বাবধানে নতুন সংবিধান রচিত হয়। এর মাধ্যমে জাপান একটি সংসদীয় রাজতন্ত্রে পরিণত হয়। ১৯৫৫ এর পর জাপানের অর্থনীতি অত্যন্ত দ্রুতহারে বৃদ্ধি পায়। ১৯৯০ এর পর থেকে এই পর্যায় সমাপ্ত হয় এবং আর্থিক অচলাবস্থা প্রশাসনের চিন্তার কারণ হয়ে ওঠে। ২০১১ তে একটি বড় ভূমিকম্প ও সুনামি এবং ফুকুশিমা-দাইচি নিউক্লীয় দুর্ঘটনা ব্যাপক আর্থিক ক্ষয়ক্ষতি সাধন করে।
মেটআর্ট
মেটাআর্ট হ'ল মেটআর্ট নেটওয়ার্কের মূল সাইট। যা শৈল্পিক ফটোগ্রাফি এবং ভিডিওর মাধ্যমে নগ্নতা এবং স্পষ্ট যৌনতা অন্বেষণকারী ওয়েবসাইটগুলির একটা দল। এটি একটি শৈল্পিক নগ্ন ফটোগ্রাফি ওয়েবসাইট যা ক্যালিফোর্নিয়ার, সান্টা মনিকায় অবস্থিত এইচএলপি জেনারেল পার্টনার্সের মালিকানাধীন। সাইটটিতে আংশিক বা সম্পূর্ণ নগ্ন মহিলাদের কামোত্তেজক ছবি রয়েছে এবং ১৯৯৮ থেকে অনলাইনে রয়েছে (মূলত মোস্ট ইরোটিকটিনসডটকম হিসাবে)।
মেটাআর্ট হ'ল মেটআর্ট নেটওয়ার্কের মালিকানাধীন বা রক্ষণাবেক্ষণ করা বেশ কয়েকটি ওয়েবসাইটগুলির মধ্যে একটি। এর অঙ্গপ্রতিষ্ঠান সাইট সেক্সআর্টে ইরোটিসিজম, যৌনতা এবং শৈল্পিকতার উপর দৃষ্টি নিবদ্ধ করে, পুরুষদের পাশাপাশি মহিলাদের জন্য নির্মিত "রোম্যান্টিক পর্ন" বৈশিষ্ট্যযুক্ত পর্ন রয়েছে। ফটোগ্রাফ এবং মুভিগুলির বড় বাজেট এবং উচ্চ-শ্রেণীর। চলচ্চিত্রগুলি প্রায়শই বহিরাগত অবস্থানগুলিতে ধারণ করা হয় এবং সুন্দর মেয়ে এবং আকর্ষণীয় গল্পের বৈশিষ্ট্যযুক্ত।   অ্যালেক্স হাইগ এবং জিএ ওয়েন মেটাআর্ট নেটওয়ার্কের সহ-মালিক।
থিপাইন
জৈব রসায়নে, থিপাইন (বা থিপিন) হল একটি অসম্পৃক্ত সাত-সদস্যবিশিষ্ট হেটারোসাইক্লিক যৌগ, যার মধ্যে ছয়টি কার্বন পরমাণু এবং একটি সালফার পরমাণু রয়েছে। মূল যৌগ, C6H6S অস্থিতিশীল এবং ধারণা করা হয় যে যৌগটি অ্যারোমেটিক যৌগ নয়। এক্স-রে ক্রিস্টালোগ্রাফি এর মাধ্যমে ননপ্ল্যানার C6S এর রিং গঠন দেখানো হয়েছে।
তাত্ত্বিক গবেষণায় দেখা যায় যে থিপাইন বেনজিন গঠনের জন্য প্রথমে সালফার পরমাণুটিকে অপসারণ করতে হবে। মধ্যবর্তী এই প্রক্রিয়াটিকে সাইকেল থিয়ানোরকারাডিয়ান বলা হয়। জটিল যৌগ (η4-C6H6S)Fe(CO)3 এর উপস্থিতে C6S রিংটি স্থিতিশীল।
বেনজোথিপাইনের একটি মিশ্রিত বেনজিন গ্রুপ রয়েছে এবং ডাইবেনজোথিপাইন যেমন ডোসুলেপিন এবং জোটেপাইনের দুটি মিশ্রিত বেনজিন গ্রুপ রয়েছে। ডামোটেপাইন হলো থিপিনের আরেকটি ডেরিভেটিভ। বাম|থাম্ব|120x120পিক্সেল| ডিবেনজোথিপাইন জোটেপাইন এর রাসায়নিক গঠন।
পাকিস্তান মুসলিম লীগ (জিন্নাহ)
পাকিস্তান মুসলিম লীগ (জিন্নাহ) (উর্দু : پاکستان مسلم لیگ جناح) ছিল পাকিস্তানের একটি রাজনৈতিক দল । এটি ছিল পাকিস্তানের প্রতিষ্ঠাতা মুহাম্মদ আলী জিন্নাহর নামে নামকরণ করা মূল পাকিস্তান মুসলিম লীগের একটি উপদল।
১৯৯৫ সালে মঞ্জুর ওয়াট্টু এবং সরদার মুশতাক আহমেদ খান মালেজাই পিএমএল-এর আরেকটা উপদল পাকিস্তান মুসলিম লীগ (জুনেজু) থেকে বের হয়ে এসে পিএমএল (জিন্নাহ) গঠন করে। মঞ্জুর ওয়াট্টুর চাচাতো ভাই হামিদ নাসির চট্টার তখন পিএমএল (জুনেজো) র প্রধান হতে চেয়েছিল। এছাড়াও একই বছরে পাঞ্জাবে প্রদেশ (পিএমএল-জুনেজোর নেতৃত্বে) এবং কেন্দ্রের (প্রতিদ্বন্দ্বী পিপিপির নেতৃত্বে) মধ্যে ক্ষমতার লড়াইয়ের ফলে পাঞ্জাবের মুখ্যমন্ত্রীর পদ থেকে হিসেবে ওয়াট্টুকে এবং পাঞ্জাবের আইনমন্ত্রীর পদ থেকে মুশতাক আহমেদ খানকে অপসারণ করা হলে তাদের দলের মধ্যে মতপার্থক্য দেখা দেয়। তখন আরেক পিএমএল (জুনেজো) প্রার্থী আরিফ নাকাই নতুন মুখ্যমন্ত্রী এবং সরদার মুশতাক আহমেদের স্থানে তার চিরশত্রু রাজা সরফরাজ নতুন আইনমন্ত্রী হিসেবে নিয়োগপ্রাপ্ত হন। এসব বিরোধের জেরেই  মঞ্জুর ওয়াট্টু এবং মুশতাক আহমেদ খান নতুন দল গড়ে।
তবে সরদার মুশতাক আহমেদ খান মালেজাই ১৯৯৭ সালে পিএমএল (জিন্নাহ) ছেড়ে পিএমএল (এন)-এ যোগ দেন। পরবর্তীতে ২০০৪ সালের মে মাসে পিএমএল (জিন্নাহ) ঐক্যবদ্ধ পিএমএল গঠন করার লক্ষ্যে অন্যান্য বেশ কয়েকটি দলের সাথে পিএমএল (কিউ) র সাথে যুক্ত হয়।
মিরপুর সরকারি উচ্চ বিদ্যালয়
ভূমিকা
মিরপুর সরকারি উচ্চ বিদ্যালয় ঢাকার একটি ঐতিহ্যবাহী স্কুল। এটি ১৯৬৩ সালে প্রতিষ্ঠিত হয়।
পাকিস্তান মুসলিম লীগ (জিন্নাহ)
তবে ২০০৮ সালের সাধারণ নির্বাচনে মঞ্জুর ওয়াট্টু এবং তার মেয়ে রুবিনা শাহীন ওয়াট্টু স্বতন্ত্রভাবে নির্বাচন করতে চেয়েছিলেন। নির্বাচনে তারা মোট 3টি আসন জিতেছিলেন। এর আগে ২০০৬ সালে সরদার মুশতাক আহমেদ খান মালেজাই মারা যান। মুশতাকের মৃত্যুর পরে বলা হয়েছিল যে ওয়াট্টু মুশতাক আহমেদ খানের ভাইদের সাহায্যে পিএমএল (জিন্নাহ)কে পুনরুজ্জিবিত করবেন। কিন্তু তারা নির্বাচন কমিশনে নিবন্ধন করার জন্য বেঁধে দেওয়া সময়সীমাতে নিবন্ধন করতে ব্যর্থ হওয়ায় ২০০৮-এর নির্বাচনে তারা পিএমএল (জিন্নাহ)র টিকিটে লড়াই করতে পারেনি।
মিরপুর সরকারি উচ্চ বিদ্যালয়
অবস্থান
এই বিদ্যালয়টি ঢাকার মিরপুর ১ নাম্বার বাস স্ট্যান্ড এর সাথেই অবস্থিত। অর্থাৎ মুক্তিযোদ্ধা মার্কেট এর বিপরীতে এবং মুক্ত বাংলা শপিং কমপ্লেক্স এর পিছনে অবস্থিত, যা নিকট অতীতে বিদ্যালয়টির সম্মুখভাগে অবস্থিত মার্কেটগুলো সরকারি লিজ নেওয়ার আগ পর্যন্ত এই স্কুলের বিশাল মাঠেরই একটা অংশ ছিল।
পাকিস্তান মুসলিম লীগ (জিন্নাহ)
নির্বাচনের পরে ২০০৮ সালের মে মাসে মঞ্জুর ওয়াট্টু এবং তার মেয়ে রুবিনা শাহীন ওয়াট্টু পাকিস্তান মুসলিম লীগ (জিন্নাহ) ছেড়ে পাকিস্তান পিপলস পার্টিতে যোগ দেন।
পিএমএল (কিউ)র সাথে পিএমএল (জিন্নাহ)র একীভূত হওয়ার পর থেকেই প্রকৃতপক্ষে পাকিস্তানের রাজনীতি থেকে এই দলটি বিলুপ্ত হয়ে গেছে।
মিরপুর সরকারি উচ্চ বিদ্যালয়
ইতিহাস
ঐতিহ্যবাহী এই স্কুলটি বাংলাদেশের ভাষা আন্দোলনের ইতিহাসের সাথে খুব নিবিড়ভাবে জড়িত। সেকারনেই প্রতিষ্ঠালগ্নে এর নাম ছিল বেঙ্গলি মিডিয়াম স্কুল, যা এই লোকালয়ের বাসিন্দাদের কাছে একমাত্র শিক্ষা প্রতিষ্ঠান হিসেবে বিবেচিত হতো। পরবর্তীতে সময়ের বিবর্তনে স্বাধীনতার পরে ১৯৮৩ সালে এর নাম পরিবর্তিত হয়। তৎকালীন বাংলাদেশ সরকার বেঙ্গলি মিডিয়াম স্কুলকে সরকারি স্বীকৃতি দিয়ে একে সরকারিকরণ করে। ফলস্বরূপ এর নতুন নাম হয় - মিরপুর সরকারি উচ্চ বিদ্যালয়। ১৯৬৩ সালে প্রতিষ্ঠিত এই বিদ্যালয়টির অনেক আগের পুরনো দুই তলা এবং প্রায় ২০০ কক্ষ বিশিষ্ট লম্বা একটি ভবন রয়েছে। যা এখন অনেকটা পরিত্যাক্ত। তবে সম্প্রীতি ৫ তলা বিশিষ্ট একটি সুন্দর নতুন ভবন তৈরি করা হয়েছে। এছাড়াও এই বিদ্যালয়টির  প্রায় ৪০ একরের একটি  বড় মাঠ রয়েছে।
বিভাগ সমূহ
এই স্কুলে তিনটি বিভাগ চালু রয়েছে। যথা- বিজ্ঞান, ব্যবসায় শিক্ষা ও মানবিক।
বিজ্ঞান বিভাগ
আবশ্যিক বিষয়: বাংলা, ইংরেজি, পদার্থবিজ্ঞান, রসায়ন। ঐচ্ছিক বিষয়: গণিত, জীববিজ্ঞান।
ব্যবসায় শিক্ষা বিভাগ
আবশ্যিক বিষয়: বাংলা, ইংরেজি, হিসাব বিজ্ঞান, ব্যবসায় নীতি ও প্রয়োগ। ঐচ্ছিক বিষয়: ব্যবসায় উদ্যোগ ও ব্যবহারিক ব্যবস্থাপনা, অর্থনীতি ও বাণিজ্যিক ভূগোল, পরিসংখ্যান।
মানবিক বিভাগ
ইতিহাস, পৌরনীতি, ভূগোল ও বাংলাদেশ ও বিশ্ব পরিচিতি। ঐচ্ছিক বিষয়: ইসলামের ইতিহাস ও আরও অন্যান্য।
ভর্তি ও বেতন
মাধ্যমিক ও উচ্চ মাধ্যমিক শিক্ষা বোর্ড কর্তৃক জারীকৃত নীতিমালা অনুযায়ী ভর্তি করা হয়ে থাকে। তবে এই বিদ্যালয়ে পড়তে হলে একজন শিক্ষার্থীকে লিখিত ভর্তি পরীক্ষায় অংশগ্রহণ করতে হয়। ঢাকা সিটি কর্পোরেশনের মধ্যে যে ২৪ টি সরকারি বিদ্যালয় রয়েছে এই স্কুলটি তার মাঝে এ গ্রেডভুক্ত। প্রতি বছরের জানুয়ারি মাসেই এই বিদ্যালয়ের ভর্তি কার্যক্রম সম্পন্ন হয়ে যায়। সরকার কর্তৃক নির্ধরিত বেতন ও ফি নেয়া হয়।
বাংলাদেশী টাকা
টাকা (মুদ্রা প্রতীক: ৳; ব্যাংক কোড: BDT) হল বাংলাদেশের মুদ্রা। ১৯৭১ সালে বাংলাদেশের স্বাধীনতার পর দেশটির মুদ্রা হিসেবে "টাকা" প্রতিষ্ঠিত হয়। কাগুজে টাকা বাংলাদেশের কেন্দ্রীয় ব্যাংক - "বাংলাদেশ ব্যাংক" কর্তৃক প্রবর্তিত হয়;- ব্যাতিক্রম ৳১, ৳২ এবং ৳৫ টাকার নোট এবং ধাতব মুদ্রা যেগুলো বাংলাদেশ সরকারের অর্থ মন্ত্রণালয়ের দায়িত্বে প্রচলিত হয়। টাকার ভগ্নাংশ হল পয়সা যার মূল্যমান ৳১-র ১০০ ভাগের ১ভাগ।
ইতিহাস
thumb|[[Bengal Sultanate Silver taka with a lion symbol, 15th century|সিংহের প্রতীক চিহ্নিত বাংলা সালতানাতের রূপার টাকা ( ১৫ শতক)]]
ভাষাবিদগণের মতানুসারে বাংলা টাকা শব্দটি সংস্কৃত "টঙ্ক" শব্দ থেকে উদ্ভূত হয়েছে যার অর্থ রৌপ্যমুদ্রা। বঙ্গ রাজ্যে সবসময় টাকা শব্দটি যেকোনো মুদ্রা বা ধাতব মুদ্রাকে বোঝানোর জন্য ব্যবহার করা হয়েছে। ১৪ শতাব্দীতে ইবন বতুতা লক্ষ্য করেছিলেন যে বাংলা সালতানাতের লোকজন, সোনা এবং রূপার ধাতবকে দিনার না বলে "টাকা" বলতো।
১৯৪৭ হতে ১৯৭১
১৯৪৭ সালের দেশ বিভাগের পর, পূর্ব বাংলায় (পাকিস্তান অধিরাজ্যের অংশ) এবং ১৯৫৬ সালে পূর্ব বাংলার পুনঃনামকরণ করা হয় পূর্ব পাকিস্তান; যেখানে পাকিস্তানি রুপিতেও "টাকা" শব্দটি মুদ্রিত ছিল। মুক্তিযুদ্ধের পূর্বে মুদ্রা হিসেবে এই ভূখণ্ডে পাকিস্তানি রুপি প্রচলিত ছিল। ৪ঠা মার্চ ১৯৭২ সালে সরকারি মুদ্রা হিসেবে "টাকা"-কে ঘোষণা করা হয়। সর্বত্র এর প্রচলন না হওয়া পর্যন্ত স্বাধীনতার বেশ কয়েক মাস পরেও পাকিস্তানি রুপির ব্যবহার ছিল। মুক্তিযুদ্ধের সময়ে পাকিস্তানি শাসনের বিরুদ্ধে বাঙালি জাতীয়তাবাদীদের দ্বারা একটি বেসরকারী রীতি প্রচলিত ছিলঃ পাকিস্তানি রুপির নোটগুলিতে বাংলাতে "বাংলা দেশ" এবং ইংরেজিতে "Bangla Desh" রবার স্ট্যাম্প দিয়ে মুদ্রাঙ্কন করা। ৮ জুন ১৯৭১-এ পাকিস্তানি সরকার সমস্ত রবার স্ট্যাম্প-সহ নোটগুলিকে বেআইনি, অবৈধ এবং মূল্যহীন ঘোষণা করে।
১৯৭১ সালের ২৬শে মার্চ তারিখে বাংলাদেশের স্বাধীনতা ঘোষণা করা হয় এবং এপ্রিল মাসে প্রবাসী সরকার গঠন করা হয়। ১৬ ডিসেম্বর ১৯৭১ বাংলাদেশের ভূমি শত্রু মুক্ত হয়। তবে অন্তবর্তীকালীন সময়ে প্রবাসী সরকার কোনো টাকা প্রচলন করে নি।
১৯৭২ হতে বর্তমান
বাংলাদেশে ৳১, ৳২, ৳৫, ৳১০, ৳২০, ৳৫০, ৳১০০, ৳৫০০ এবং ৳১০০০ মুল্যমানের কাগুজে নোট প্রচলিত রয়েছে। এছাড়াও ১ পয়সা, ৫ পয়সা, ১০ পয়সা, ২৫ পয়সা, ৫০ পয়সা, ৳১, ৳২ এবং ৳৫ মূল্যমানের ধাতব মুদ্রা প্রচলিত রয়েছে। বাংলাদেশের কেন্দ্রীয় ব্যাংক, বাংলাদেশ ব্যাংক সরকারের পক্ষে কাগুজে নোট প্রচলন এবং নিয়ন্ত্রণের দায়িত্বপ্রাপ্ত। এছাড়াও ১ পয়সা, ৫ পয়সা, ১০ পয়সা, ২৫ পয়সা ও ৫০ পয়সা বর্তমানে অচল।
ধাতব মুদ্রা
১৯৭৩ সালে বাংলাদেশে সর্বপ্রথম ৫, ১০, ২৫ এবং ৫০ পয়সা মূল্যের ধাতব মুদ্রার প্রচলন করা হয়। এরপর ১৯৭৪ সালে ১ পয়সা এবং তারও পরে ১৯৭৫ সালে ৳১ মূল্যের ধাতব মুদ্রা প্রবর্তন করা হয়। অত:পর ৳২ মূল্যের ধাতব মুদ্রা প্রবর্তন করা হয়। বর্তমানে ৳৫ মূল্যমানের ধাতব মুদ্রাও প্রচলিত আছে।